بدیا دیوی بھنڈاری

بدیا دیوی بھنڈاری (نیپالی زبان: विद्यादेवी भण्डारी) نیپال کی دوسری اور ملک کی جمہوری تاریخ میں پہلی خاتون صدر ہیں۔ وہ سابق نیپالی سیاست دان اور کمیونسٹ پارٹی آف نیپال کی لیڈر رہ چکی ہیں۔ انہیں 549 میں سے 327 ووٹ حاصل کرکے کل بہادر گرونگ کو ہراتے ہوئے صدر منتخب کیا گیا۔ یہ نیپال وزارت دفاع میں سابق وزیر دفاع بھی رہ چکی ہیں۔

ابتدائی زندگی 
دیا دیوی بھنڈاری کی پیدائش 19 جون، 1961ء کو نیپال کے بھوجپور میں رام بہادر پانڈے اور متیھلا پانڈے کے یہاں ہوئی تھی۔ وہ کم عمری میں طالب علمی کی سیاست میں شامل ہو گئیں۔ یہ اپنے وقت کے ایک کرشماتی اور متاثر کن رہنما کے طور پر بیان کیے گئے کمیونسٹ لیڈر مدن داروغہ کی بھنڈاری بنی۔ تاہم 1993ء میں ایک سڑک حادثے میں ان کے شوہر کی ناگہانی انتقال کے بعد یہ شہ سرخیوں میں آئیں۔

بدیا 1994ء اور 1999ء میں بالترتیب وقت کے وزیر اعظم کرشن پرساد بھٹارائے اور دمناتھ ڈھونگنا کو پارلیمانی انتخابات میں شکست دینے کے بعد دو بار چنی گئیں۔ تاہم 2008ء میں آئین ساز اسمبلی انتخابات کے دوران انہیں شکست کا سامنا کرنا پڑا۔ وہ مادھو کمار نیپال کی قیادت میں وزیر دفاع کے عہدے کے لیے منتخب کی گئیں۔ 2013ء میں دوسری آئین ساز اسمبلی کے انتخابات میں متناسب انتخابی نظام کے تحت انہیں منتخب کیا گیا۔

سیاسی سفر 
بھنڈاری نے طالب علم کی زندگی سے ہی سیاست میں داخلہ پایا۔ 1994ء اور 1999ء میں پارلیمانی انتخابات میں منتخب ہوئیں .  مادھو کمار نیپال کی کابینہ میں وزیر دفاع بنیں . یہ خیال کیا جاتا ہے کہ بھنڈاری پارٹی اور سابق وزیر اعظم کے پی اولی کی رازدار رہی ہیں۔

خاتون صدر 
نيابانیشور، کھٹمنڈو میں پارلیمانی اسمبلی انتخابات میں، 214 کے مقابلے 327 ووٹوں سے کامیاب ہو کر نیپال کی تاریخ میں پہلی خواتین صدر منتخب ہوئیں۔ نو منتخب پارلیمنٹ کے 597 میں سے صرف 549 ارکان نے ہی ووٹ کا حق استعمال کیا جبکہ 48 غائب رہے۔ کُل پڑے 549 ووٹوں میں سے 8 کو غیر قانونی قرار دیا گیا۔ حکمراں سی پی ایم-یو ایم ایل کے علاوہ بدیا کو راشٹریہ پرجا تانترک دل، يوسی پی این (ماؤنواز)، مدھیشی جنادھكار فورم لوک تانترک سمیت کئی دیگر جماعتوں نے حمایت کی جبکہ اپوزیشن نیپالی کانگریس کے کُل بہادر گرونگ اتنی حمایت نہیں جٹا سکے۔

ذاتی زندگی 
ان کی شادی نیپال کے کمیونسٹ پارٹی کے جنرل سکریٹری و بائیں بازو کے رہنما مدن بھنڈاری سے ہوئی تھی۔ مدن بھنڈاری کی سڑک -حادثہ میں موت ہو گئی تھی۔

حوالہ جات 

1961ء کی پیدائشیں
باہن شخصیات
بقید حیات شخصیات
خواتین سربراہ ریاست
خواتین صدور
خواتین وزرائے دفاع
نیپال کے صدور
نیپالی سیاسی خواتین
نیپالی کمیونسٹ
وزرائے نیپال
نیپالی ہندو
بھوجپور ضلع، نیپال کی شخصیات
اکیسویں صدی کے نیپالی سیاست دان
Short description is different from Wikidata